钦定古今图书集成/明伦汇编/人事典/第104卷 > 《怀归谣》湛方生
## 钦定古今图书集成/明伦汇编/人事典/第104卷 > 《怀归谣》湛方生

“辞衡门兮至欢，怀生离兮苦辛。岂羁旅兮一慨，亦代
谢兮感人。四运兮遒尽，化新兮岁故。氛惨惨兮凝晨，
风凄凄兮薄暮。雨雪兮交纷。重云兮四布。天地兮一
色，六合兮同素。山木兮摧披，津壑兮凝沍。感羁旅兮
苦心，怀桑梓兮增慕。胡马兮恋北，越鸟兮依阳。彼禽
兽兮尚然，况君子兮去故乡。”望归途兮漫漫，盼江流
兮洋洋。思涉路兮莫由，欲越津兮无梁。